CELEX: 
Language: da
Date: 2020-09-01 00:00:00
Title: KOMMISSIONENS DELEGEREDE FORORDNING (EU) …/… om ændring af delegeret forordning (EU) nr. 876/2013 om supplerende regler til Europa-Parlamentets og Rådets forordning (EU) nr. 648/2012 for så vidt angår ændringer af sammensætningen, driften og styringen af kollegier for centrale modparter

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Den 27. september 2012 offentliggjorde Den Europæiske Værdipapir- og Markedstilsynsmyndighed (ESMA) sit forslag til udkast til reguleringsmæssige tekniske standarder for kollegier for centrale modparter i henhold til artikel 18, stk. 6, i forordning (EU) nr. 648/2012, som blev vedtaget af Kommissionen, dog med nogle tilpasninger, ved Kommissionens delegerede forordning (EU) nr. 876/2013 af 28. maj 2013 om kollegier for centrale modparter.
            
            
               Forordning (EU) nr. 648/2012 blev senest ændret ved Europa-Parlamentets og Rådets forordning (EU) 2019/2099 af 23. oktober 2019 for så vidt angår de procedurer og myndigheder, der er involveret i meddelelse af tilladelse til CCP'er, og krav vedrørende anerkendelse af tredjelands-CCP'er (EMIR 2.2). Ved artikel 18, stk. 6, i forordning (EU) nr. 648/2012 som ændret fornyedes ESMA's mandat til i samarbejde med ESCB at udarbejde udkast til reguleringsmæssige tekniske standarder, der præciserer, under hvilke betingelser EU-valutaerne kan betragtes som de mest relevante, og detaljerne vedrørende de praktiske foranstaltninger for driften af CCP-kollegier.
            
            
               For at sikre sammenhæng i processerne i kollegierne på EU-plan fastsættes det i EMIR 2.2, at de skriftlige aftaler om de praktiske foranstaltninger for den måde, kollegier fungerer på, bør forbedres og standardiseres yderligere. For yderligere at styrke kollegiemedlemmernes rolle bør de have ret til at bidrage til fastsættelsen af dagsordenen for kollegiets møder.
            
            
               ESMA's forslag indeholder ændringer af Kommissionens delegerede forordning (EU) nr. 876/2013, som har til formål at fremme en gnidningsløs tilpasning af CCP-kollegier til de ændrede bestemmelser.
            
            
               2.HØRINGER FORUD FOR RETSAKTENS VEDTAGELSE
            
            
               De foreslåede ændringer til den delegerede forordning er uproblematiske og af begrænset omfang. De vedrører desuden kun kompetente myndigheder og pålægger ikke markedsdeltagerne yderligere krav. Derfor har ESMA med henblik på så hurtigt som muligt at fremme en korrekt tilpasning af CCP-kollegier til EMIR's nye bestemmelser, jf. ESMA-forordningens artikel 10, stk. 1, ikke gennemført åbne offentlige høringer. Interessentgruppen for værdipapirer og markeder under ESMA er dog blevet hørt og fremsatte ingen bemærkninger.
            
            
               3.JURIDISKE ASPEKTER AF DEN DELEGEREDE RETSAKT
            
            
               Udkastet til delegeret retsakt er baseret på ESMA's udkast til forslag og er ikke blevet ændret.
            
            
               I udkastet til delegeret retsakt foreslås følgende ændringer til Kommissionens delegerede forordning (EU) nr. 876/2013:
            
            
               –Der skal indsættes et nyt stk. 4a i den delegerede forordnings artikel 2 for at afspejle de ændringer, der er indført i artikel 18, stk. 2, i forordning (EU) nr. 648/2012, som præciserer den procedure, i henhold til hvilken kompetente myndigheder og udstedende centralbanker, jf. henholdsvis litra ca) og i) i artikel 18, stk. 2, i forordning (EU) nr. 648/2012, kan anmode om medlemskab af et kollegium som medlemmer uden stemmeret. Det præciserer, at sådanne myndigheder skal forelægge en anmodning for CCP'ens kompetente myndighed. Hvis den kompetente myndighed afviser anmodningen, bør den give en begrundelse herfor.
            
            
               –Artikel 3, stk. 4, i den delegerede forordning ændres for at tilføje en henvisning til det nye litra i) i artikel 18, stk. 2, i forordning (EU) nr. 648/2012, dvs. til de centralbanker, der udsteder andre valutaer end de mest relevante.
            
            
               –Der indsættes et nyt stk. 6 i den delegerede forordnings artikel 3 for at afspejle de ændringer, der er indført i artikel 19, stk. 3, tredje afsnit, i forordning (EU) nr. 648/2012, som præciserer, at ECB råder over to stemmer i et kollegium, som den er medlem af, jf. både litra c) og h) i artikel 18, stk. 2, i forordning (EU) nr. 648/2012, og for at afspejle mandatet i nr. i) i artikel 18, stk. 5, andet afsnit, i forordning (EU) nr. 648/2012 vedrørende afstemningsprocedurer.
            
            
               –Der indsættes nye afsnit i den delegerede forordnings artikel 4 for afspejle det mandat, der er omhandlet i nr. ii) og v) i artikel 18, stk. 5, andet afsnit, i forordning (EU) nr. 648/2012 vedrørende fastsættelse af dagsordenen for kollegiets møder og de passende minimumsfrister for kollegiemedlemmernes vurdering af den relevante dokumentation, og for at afspejle ændringerne i artikel 18, stk. 4, sidste afsnit, i forordning (EU) nr. 648/2012, som præciserer, at kollegiemedlemmer har ret til at bidrage til fastsættelsen af dagsordenen for kollegiets møder. Det præciserer fristerne for rundsendelse og færdiggørelse af dagsordener for kollegiets møder. Det præciserer desuden proceduren for udarbejdelse og rundsendelse af referater af kollegiets møder.
            
            
               –Den delegerede forordnings artikel 4, stk. 5, andet afsnit, ændres for at præcisere, at kollegiemedlemmer kan anmode om et møde i kollegiet, således at den afspejler mandatet i nr. iii) i artikel 18, stk. 5, andet afsnit, i forordning (EU) nr. 648/2012 vedrørende hyppigheden af kollegiets møder.
            
            
               –Der indsættes et nyt stk. 8 i den delegerede forordnings artikel 4 for at præcisere, at der kan afholdes afstemning efter en skriftlig procedure, således at det afspejler mandatet i nr. i) i artikel 18, stk. 5, andet afsnit, i forordning (EU) nr. 648/2012 vedrørende afstemningsprocedurer.
            
            
               –Den delegerede forordnings artikel 5, stk. 2, ændres for at tydeliggøre, at CCP'ens kompetente myndighed bør forelægge oplysninger for kollegiets medlemmer.
            
            
               –Der tilføjes et nyt litra r) i den delegerede forordnings artikel 5, stk. 2, for at indsætte en henvisning til outsourcingaftaler, således at det afspejler den ændring, der er indført i artikel 18, stk. 1, i forordning (EU) nr. 648/2012.
            
         
         
            
               –Der tilføjes et nyt litra s) i den delegerede forordnings artikel 5, stk. 2, for at indsætte en henvisning til ændringer af CCP'ens deltagelsesbetingelser, modeller for clearingmedlemskab og modeller for adskillelse af konti.
            
            
               –Der tilføjes et nyt litra t) i den delegerede forordnings artikel 5, stk. 2, for at indsætte en henvisning til ændringer af CCP'ens misligholdelsesstyringsprocedurer og rapporter om CCP'ens test af dens misligholdelsesstyringsprocedurer, der udføres i overensstemmelse med artikel 49, stk. 2, i forordning (EU) nr. 648/2012.
            
            
               –Der tilføjes et nyt litra u) i den delegerede forordnings artikel 5, stk. 2, for at indsætte en henvisning til ændringer af CCP'ens betalings- og afviklingsordninger.
            
            
               –Der tilføjes et nyt stk. 5 i den delegerede forordnings artikel 5 for at afspejle de ændringer, der er indført ved mandatet i nr. vi) i artikel 18, stk. 5, andet afsnit, i forordning (EU) nr. 648/2012 vedrørende de nærmere bestemmelser for kommunikation mellem kollegiets medlemmer. Det præciserer, at overførsel af fortrolige oplysninger bør ske via sikre kommunikationsmidler, og at kollegiets medlemmer altid bør underrettes på lige fod.
            
            
               –Der tilføjes en ny artikel 5a om revision og evaluering i den delegerede forordning for at afspejle de ændringer, der er indført ved mandatet i nr. v) i artikel 18, stk. 5, andet afsnit, i forordning (EU) nr. 648/2012. Den præciserer, at den rapport, der er omhandlet i artikel 21, stk. 4, i forordning (EU) nr. 648/2012, bør forelægges af CCP'ens kompetente myndighed for kollegiet inden for en passede tidsfrist, og at kollegiets medlemmer bør have mulighed for at påpege spørgsmål eller anliggender af interesse for dem med hensyn til revisionen eller evalueringen.
            
            
               KOMMISSIONENS DELEGEREDE FORORDNING (EU) …/…
            
            
               af 1.9.2020
            
            
               om ændring af delegeret forordning (EU) nr. 876/2013 om supplerende regler til Europa-Parlamentets og Rådets forordning (EU) nr. 648/2012 for så vidt angår ændringer af sammensætningen, driften og styringen af kollegier for centrale modparter
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 648/2012 af 4. juli 2012 om OTC-derivater, centrale modparter og transaktionsregistre
                  1
               , særlig artikel 18, stk. 6, og
            
            
               ud fra følgende betragtninger:
            
            
               (1)Forordning (EU) nr. 648/2012 er blevet ændret ved Europa-Parlamentets og Rådets forordning (EU) 2019/2099
                  2
                for så vidt angår blandt andet procedurerne for meddelelse af tilladelse til CCP'er og de myndigheder, der er involveret i meddelelse af en sådan tilladelse, og krav vedrørende anerkendelse af tredjelands-CCP'er. Disse ændringer omfatter ændringer af sammensætningen, driften og styringen af CCP-kollegier. Disse ændringer bør afspejles i Kommissionens delegerede forordning (EU) nr. 876/2013
                  3
               .
            
            
               (2)I henhold til artikel 18, stk. 2, litra ca) og i), i forordning (EU) nr. 648/2012 skal CCP'ens kompetente myndighed forelægge en fuldstændig og detaljeret begrundelse på skrift, hvis den ikke giver samtykke til, at en kompetent myndighed eller udstedende centralbank efter anmodning fra disse deltager i kollegiet. Af hensyn til effektiviteten og retssikkerheden er det vigtigt at denne begrundelse forelægges inden for en rimelig tidsfrist.
            
            
               (3)I overensstemmelse med artikel 19, stk. 3, i forordning (EU) nr. 648/2012 råder Den Europæiske Centralbank (ECB) over to stemmer, når den er medlem af et CCP-kollegium, både som led i dens opgaver vedrørende tilsyn med kreditinstitutter inden for den fælles tilsynsmekanisme og som centralbank, der udsteder én af de for de clearede finansielle instrumenter mest relevante EU-valutaer. For at afspejle en passende repræsentation af ECB bør det fastsættes, at ECB i sådanne tilfælde bør have to deltagere, som har stemmeret. 
            
            
               (4)Det er nødvendigt at sikre en effektiv strøm af dokumentation blandt kollegiets medlemmer og at give kollegiets medlemmer tilstrækkelig tid til at forberede sig til kollegiets møder. CCP'ens kompetente myndighed bør derfor rundsende dagsordenen for mødet i kollegiet og alle de oplysninger, der er relevante for forberedelsen af det pågældende møde, i god tid.
            
            
               (5)For at sikre en korrekt drift af kollegierne og for at sikre, at et kollegium holder regelmæssige møder, bør et CCP-kollegium holde møde mindst én gang om året. Medlemmer af kollegiet kan også anmode om, at der holdes et møde i CCP-kollegiet, når de vurderer, at en sådant møde er nødvendigt.
            
            
               (6)Et fysisk møde i kollegiet er ikke altid muligt. CCP-kollegiet bør derfor kunne stemme efter en skriftlig procedure, når CCP'ens kompetente myndighed vurderer, at dette er hensigtsmæssigt, eller efter anmodning fra et medlem af kollegiet.
            
            
               (7)Artikel 18, stk. 1, i forordning (EU) nr. 648/2012 som ændret ved forordning (EU) 2019/2099 giver CCP-kollegier nye ansvarsområder, herunder outsourcingaftaler. CCP'ens kompetente myndighed bør derfor forelægge oplysninger for kollegiets medlemmer om ændringer i en CCP's outsourcingaftaler vedrørende vigtige aktiviteter forbundet med risikostyring.
            
         
         
            
               (8)For at sætte kollegiet i stand til at varetage dets opgaver bør CCP'ens kompetente myndighed forelægge oplysninger for kollegiets medlemmer om ændringer af CCP'ens deltagelsesbetingelser, modeller for clearingmedlemskab, modeller for adskillelse af konti, ændringer af CCP'ens misligholdelsesstyringsprocedurer og ændringer af CCP'ens betalings- og afviklingsordninger samt rapporter om CCP'ens test af dens misligholdelsesstyringsprocedurer, der udføres i overensstemmelse med artikel 49, stk. 2, i forordning (EU) nr. 648/2012.
            
            
               (9)For at beskytte fortrolige oplysninger og sikre, at medlemmer af kollegiet underrettes på lige fod, bør fortrolige oplysninger udveksles via sikre kommunikationsmidler.
            
            
               (10)For at give kollegiets medlemmer tilstrækkelig tid til at forberede sig til møder i CCP-kollegiet og for at sætte dem i stand til påpege spørgsmål eller anliggender af interesse for dem med hensyn til den kompetente myndigheds revision eller evaluering, jf. artikel 21 i forordning (EU) nr. 648/2012, bør de i nævnte artikels stk. 4 omhandlede oplysninger forelægges for kollegiets medlemmer i tilstrækkelig god tid til, at de kan gennemgå og drøfte disse oplysninger i forvejen.
            
            
               (11)Delegeret forordning (EU) nr. 876/2013 bør derfor ændres.
            
            
               (12)Denne forordning er baseret på de udkast til reguleringsmæssige tekniske standarder, som Den Europæiske Værdipapir- og Markedstilsynsmyndighed har forelagt Kommissionen efter høring af Det Europæiske System af Centralbanker.
            
            
               (13)Ændringerne er af begrænset omfang og vedrører kun kompetente myndigheder, uden at markedsdeltagerne pålægges yderligere krav. Det er desuden vigtigt, at CCP-kollegier hurtigst muligt kan tilpasse sig til de nye krav, der er indført ved forordning (EU) 2019/2099. I betragtning af ændringernes begrænsede omfang og virkning samt den hastende karakter af deres anvendelse fandt Den Europæiske Værdipapir- og Markedstilsynsmyndighed, at det i høj grad var uforholdsmæssigt at gennemføre åbne offentlige høringer om de udkast til reguleringsmæssige tekniske standarder, som denne forordning er baseret på, og at foretage en analyse af de potentielle omkostninger og fordele herved. Den Europæiske Værdipapir- og Markedstilsynsmyndighed har imidlertid anmodet om rådgivning fra interessentgruppen for værdipapirer og markeder, der er nedsat i overensstemmelse med artikel 37 i Europa-Parlamentets og Rådets forordning (EU) nr. 1095/2010
                  4
               . 
            
            
               VEDTAGET DENNE FORORDNING:
            
            
               Artikel 1 
               Ændringer af delegeret forordning (EU) nr. 876/2013
            
            
               I delegeret forordning (EU) nr. 876/2013 foretages følgende ændringer:
            
            
               1)I artikel 2 indsættes følgende stk. 4a:
            
            
               "4a.
                     Kompetente myndigheder, jf. artikel 18, stk. 2, litra ca), i forordning (EU) nr. 648/2012, og udstedende centralbanker, jf. nævnte forordnings artikel 18, stk. 2, litra i), som ønsker at deltage i kollegiet, forelægger en begrundet anmodning for CCP'ens kompetente myndighed. Inden for 20 kalenderdage fra modtagelsen af anmodningen forelægger CCP'ens kompetente myndighed enten en kopi af den skriftlige aftale om revision og godkendelse eller en skriftlig begrundelse for afvisningen af anmodningen for den anmodende kompetente myndighed eller centralbank."
            
            
               2)Artikel 3, stk. 4, affattes således:
            
            
               "4.
                     Hvis en myndighed har ret til at deltage i kollegiet i henhold til mere end ét af litraerne c)-i) i artikel 18, stk. 2, i forordning (EU) nr. 648/2012, kan den udpege yderligere deltagere, som ikke har stemmeret."
            
            
               3)I artikel 3 tilføjes følgende stk. 6:
            
            
               "6.
                     Uanset stk. 4 og 5 kan ECB udpege to deltagere, som har stemmeret, når den er medlem af kollegiet i henhold til både litra c) og h) i artikel 18, stk. 2, i forordning (EU) nr. 648/2012."
            
            
               4)I artikel 4, stk. 4, tilføjes følgende afsnit:
            
            
               "Med henblik på litra b) rundsender CCP'ens kompetente myndighed et udkast til dagsorden for hvert møde i kollegiet, undtagen for møder, som indkaldes i nødsituationer, i god tid forud for hvert møde for at sætte medlemmerne af kollegiet i stand til at bidrage til fastsættelsen af dagsordenen, navnlig ved at tilføje punkter til dagsordenen.
            
            
               Dagsordenen færdiggøres og rundsendes af CCP'ens kompetente myndighed til medlemmerne af kollegiet i tilstrækkelig god tid forud for et møde i kollegiet. CCP'ens kompetente myndighed og andre medlemmer af kollegiet rundsender alle oplysninger, der skal tages i betragtning på et møde i kollegiet, i god tid forud for mødet.
            
            
               Med henblik på litra c) rundsender CCP'ens kompetente myndighed mødereferaterne til medlemmerne af kollegiet så hurtigt som det er praktisk muligt efter møderne og giver dem tilstrækkelig tid til at fremsætte bemærkninger."
            
            
               5)I artikel 4, stk. 5, tilføjes følgende afsnit:
            
         
         
            
               "Medlemmer af kollegiet kan anmode om, at CCP'ens kompetente myndighed holder et møde i kollegiet. CCP'ens kompetente myndighed giver en behørig begrundelse for enhver afvisning af en sådan anmodning."
            
            
               6)I artikel 4 tilføjes følgende stk. 8:
            
            
               "8.
                     Kollegiet kan stemme efter en skriftlig procedure, når det foreslås af CCP'ens kompetente myndighed eller efter anmodning fra et medlem af kollegiet."
            
            
               7)I artikel 5, stk. 2, foretages følgende ændringer:
            
            
               a)Indledningen affattes således:
            
            
               "CCP'ens kompetente myndighed skal mindst forelægge følgende oplysninger for medlemmerne af kollegiet:"
            
            
               b)Følgende litraer tilføjes:
            
            
               "r)ændringer i CCP'ens outsourcingaftaler vedrørende vigtige aktiviteter forbundet med risikostyring
            
            
               s)ændringer af CCP'ens deltagelsesbetingelser, modeller for clearingmedlemskab og modeller for adskillelse af konti
            
            
               t)ændringer af CCP'ens misligholdelsesstyringsprocedurer og rapporter om testen af CCP'ens misligholdelsesstyringsprocedurer, som CCP'en udfører i overensstemmelse med artikel 49, stk. 2, i forordning (EU) nr. 648/2012
            
            
               u)ændringer af CCP'ens betalings- og afviklingsordninger."
            
            
               8)I artikel 5 tilføjes følgende stk. 6:
            
            
               "6.
                     Medlemmer af kollegiet udveksler fortrolige oplysninger via sikre kommunikationsmidler og på lige fod."
            
            
               9)Følgende indsættes som artikel 5a:
            
            
               "Artikel 5a 
               Kollegiets bidrag til revision og evaluering
            
            
               1.
                     De oplysninger, der er omhandlet i artikel 21, stk. 4, i forordning (EU) nr. 648/2012, forelægges for medlemmerne af kollegiet i tilstrækkelig god tid til, at de kan gennemgå og drøfte disse oplysninger inden det næste møde i kollegiet.
            
            
               2.
                     Medlemmer af kollegiet kan påpege eventuelle spørgsmål eller anliggender af interesse for dem med hensyn til den revision eller evaluering, som foretages af CCP'ens kompetente myndighed, jf. artikel 21 i forordning (EU) nr. 648/2012. CCP'ens kompetente myndighed tager så vidt muligt hensyn til sådanne spørgsmål eller anliggender af interesse og underretter det medlem af kollegiet, som påpegede dem, om, hvorledes der er taget hensyn hertil."
            
            
               Artikel 2 
               Ikrafttræden
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende. 
            
            
               Denne forordning er bindende i alle enkeltheder og gælder umiddelbart i hver medlemsstat.
            
         
         
            
               Udfærdiget i Bruxelles, den 1.9.2020.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 201 af 27.7.2012, s. 1.
               
               
                  
                     (2)
                  
                        Europa-Parlamentets og Rådets forordning (EU) 2019/2099 af 23. oktober 2019 om ændring af forordning (EU) nr. 648/2012, for så vidt angår de procedurer og myndigheder, der er involveret i meddelelse af tilladelse til CCP'er, og krav vedrørende anerkendelse af tredjelands-CCP'er (EUT L 322 af 12.12.2019, s. 1).
               
               
                  
                     (3)
                  
                        Kommissionens delegerede forordning (EU) nr. 876/2013 af 28. maj 2013 om supplerende regler til Europa-Parlamentets og Rådets forordning (EU) nr. 648/2012 for så vidt angår reguleringsmæssige tekniske standarder for kollegier for centrale modparter (EUT L 244 af 13.9.2013, s. 19).
               
               
                  
                     (4)
                  
                        Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84) —